Tromp | LekkeSlaap
Tromp bied gehalteverblyf vir 'n sakereisiger of 'n paartjie in Elardus Park, Pretoria. Dit is naby verskeie winkels, restaurante, doendinge en besienswaardighede.
Die eenheid is oorkant die gasheer se huis en beskik oor 1 slaapkamer met 'n ekstra lang koningingrootte-bed en 'n badkamer met 'n stort, toilet en 'n wasbak.
Die oopplan-kombuis is met 'n stoof, oond, yskas en vrieskas, mikrogolf, tee- en koffiemaakgeriewe, breekware en eetgerei toegerus. Daar is ook 'n wasmasjien, tuimeldroër, strykplank en strykyster.
Die sitarea het gemaklike rusbanke, 'n groot TV met Netflix, en gratis onbeperkte WiFi met kragomskakelaar in geval van beurtkrag.
Daar is lieflike braaigeriewe langs die privaat swembad.
Daar is ook veilige parkeerplek en 'n enkeltoesluitmotorhuis op die perseel.
’n Bespreking by Tromp sluit in:
Tromp-singel 41, Elardus Park X1, Pretoria, 0181, Gauteng Seun (12) dood in skietery in Kaap | Netwerk24
Deur Cara-Lee Dorfling 01 Junie 2019 13:04
’n 12-jarige seun is Vrydagaand in ’n koeëlreën in die Wes-Kaap dood nadat hy glo 11 keer getref is.
Sy bebloede lyk is op die hoek van Arum- en Connaught-weg in Eureka, naby Elsiesrivier, aangetref.
Na verneem word het die seun alleen gestap en was hy op pad na ’n plek waar hy vir sakgeld as motorwag werk.
Sers. Noloyiso Rwexana, polisiewoordvoerder, het Saterdag gesê die polisie is Vrydagaand omstreeks 21:25 in kennis gestel van ’n skietvoorval. Volgens die polisie se verslag het die seun verskeie skietwonde gehad en het hy weens die omvang van sy beserings beswyk.
Volgens Rwexana het die seun ten tyde van die skietvoorval alleen in die straat gestap, maar is die presiese omstandighede rondom die skietery nog onbekend.
Die polisie wou ook nie Saterdag bespiegel of die seun wel die teiken van die skietvoorval was nie.
Die Ravensmead-polisiekantoor ondersoek ’n saak van moord en alle moontlike leidrade word opgevolg om diegene wat vir die skietery verantwoordelik was, op te spoor, het Rwexana gesê.
Meer oor: Parow | Skietery